62021CO0450_INF
Определение на Съда (шести състав) от 18 май 2022 г. —Ministero dell’istruzione (Електронна карта)
(Дело C-450/21) (
1
)
„Преюдициално запитване — Член 99 от Процедурния правилник на Съда — Социална политика — Директива 1999/70/ЕО — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Клауза 4, точка 1 — Принцип на недопускане на дискриминация — Понятие „условия за наемане на работа“ — Надбавка за подпомагане на продължаващото обучение на преподавателите и подобряване на професионалните им умения“
1.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Приложно поле — Лице, което е наето от министерството като преподавател — Включване
(клауза 3, точка 1 и клауза 4, точка 1 от приложението към Директива 1999/70 на Съвета)
(вж. т. 30—32)
2.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Забрана на дискриминацията на работниците на срочен трудов договор — Условия за наемане на работа — Понятие — Надбавка за подпомагане на продължаващото обучение на преподавателите и подобряване на професионалните им умения — Включване
(клауза 4, точка 1 от приложението към Директива 1999/70 на Съвета)
(вж. т. 33 и 35—38)
3.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Обективни причини, обосноваващи различно третиране — Понятие — Критерии, които следва да бъдат взети предвид — Надбавка, отпускана на наетите на постоянен договор преподаватели посредством електронна карта с цел подпомагане на продължаващото им обучение и подобряване на професионалните им умения — Изключване на наетите на срочен договор преподаватели от кръга на лицата с право на такава надбавка — Недопустимост
(клауза 4, точка 1 от приложението към Директива 1999/70 на Съвета)
(вж. т. 45—48 и диспозитива)
Диспозитив
Клауза 4, точка 1 от Рамковото споразумение относно срочната работа, сключено на 18 март 1999 г., което се съдържа в приложението към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), трябва да се тълкува в смисъл, че не допуска национална правна уредба, съгласно която само наетите на постоянен договор преподаватели към министерството на образованието, но не и наетите на срочни договори преподаватели към това министерство, имат право на финансова придобивка в размер на 500 EUR годишно, отпускана за подпомагане на продължаващото обучение на преподавателите и за подобряване на професионалните им умения, посредством електронна карта, която може да се използва за закупуването на книги и учебници, включително в електронен формат, на публикации, на списания за повишаване на професионалните умения, на хардуер и софтуер, за записване в курсове за поддържане и повишаване на професионалната квалификация, в бакалавърски курсове, в магистърски курсове, специализирани или с единичен цикъл, свързани с професионалния профил, или в курсове от трети цикъл или университетски магистърски програми, свързани с професионалния профил, за посещения на театрални постановки и кинопрожекции, за достъп до музеи, изложби, културни прояви и пърформанси, до други обучителни дейности, както и за закупуване на услуги за свързаност с цел изпълнение на задължението за извършване на професионалната им дейност от разстояние.
(
1
)	ОВ C 422, 18.10.2021 г.